OpenLLM-France/wikimedia huggingface dataset:
# Marta Carreras i Masana

Marta Carreras (Matadepera, 1987) és una periodista catalana. Actualment, treballa al programa Els Matins de TV3.
Formada a Matadepera Ràdio, on va debutar al programa "Bohèmia negra" (2005), també va ser una de les components d'"Els + Sonats!". També ha passat per Ràdio Sabadell 94.6 FM i pel Canal Terrassa TV.
L'any 2009 va entrar a formar part de l'equip de La transmissió d'en Puyal (La TdP), en substitució de Sandra Sarmiento en la tasca a peu de gespa en les retransmissions dels partits, i el programa d'entreteniment Divendres. El 2018, després de la retirada de Joaquim Maria Puyal de les transmissions, va passar col·laborar amb La transmissió d'en Torquemada (la TdT), programa successor de la TdP fins a la temporada 2020/2021.
Entre 2021 i 2023 va formar part de la redacció d'El Matí de Catalunya Ràdio on va explicar històries quotidianes i de carrer de diferents persones. També va ser copresentadora del Catalunya Migdia de Catalunya Ràdio on dirigia la secció esportiva.
Des del setembre de 2023, treballa al programa de TV3, Els Matins, i que en alguna ocasió ha presentat quan ha estat absent la presentadora, Ariadna Oltra. Freqüentment, col·labora en programes esportius de TV3 i Catalunya Ràdio com el Tot Costa i l'Onze.

## Referències

* 1 2 «Marta Carreras fitxa per Catalunya Ràdio». Ajuntament de Matadepera, 25-08-2009. [Consulta: 13 febrer 2021].
* ↑ «El dia que m'espera: Marta Carreras». Ara.cat, 18-04-2012.
* ↑ «Marta Carreras, la nova col·laboradora a “Divendres”:». CCMA, 11-11-2014. Arxivat de l'original el 2016-03-16. [Consulta: 26 juny 2016].
* ↑ Aguilar, Bernat «Joaquim Maria Puyal deixa de fer les retransmissions del Barça». El Nacional, 04-07-2018 [Consulta: 13 febrer 2021].
* ↑ NacióDigital. «La periodista Gemma Bonet, nova presentadora del migdia a Catalunya Ràdio».
# Ciclobutà

El ciclobutà és un compost orgànic amb la fórmula (CH₂)₄. El ciclobutà és un gas i comercialment es presenta com un gas liquat. Els derivats del ciclobutà reben el nom de ciclobutans. El ciclobutà per ell mateix no té significació comercial o biològica, però els seus derivats més complexos són importants en biologia i biotecnologia.

## Estructura

Els seus enllaços químics tenen menor energia d'enllaç que els altres hidrocarbonis similars relacionats, per exemple, el butà o el ciclohexà.
Els quatre àtoms de carboni del ciclobutà no són coplanars. Un dels àtoms de carboni fa un angle de 25° respecte al pla format pels altres tres carboni en una conformació que es diu de "papallona":

## Ciclobutà en biologia i biotecnologia

L'àcid pentacicloanammòxic es troba a la natura, i està compost de cinc unitats de ciclobutà foses. Aquest compost es troba en bacteris donant le procés anammox que forma part d'una membrana que es creu que protegeix l'organisme de la hidroxilamina i hidrazina que són tòxiques i les quals estan implicades en la producció de nitrogen i aigua dels ions nitrit i l'amoníac.
Els fotodímers de ciclobutà ("CPD's") es formen per reacció fotoquímica que resulta d'aparellar els dobles enllaços de C=C de les pirimidines.
La carboplatina és una droga anticàncer molt coneguda que deriva de l'àcid carboxílic ciclobutà-1,1.

## Preparació

Hi ha molts mètodes per preparar els ciclobutans. Els alquens es dimeritzen sota irradiació amb llum UV. Els 1,4-Dihalobutans es converteixen an ciclobutans amb deshalogenació amb metall reductors.

## Vegeu també

* Butà

## Referències

* ↑ chemical compound :: Cycloalkanes - Britannica Online Encyclopedia
* ↑ J. S. Sinninghe Damsté, M. Strous, W. I. C. Rijpstra, E. C. Hopmans, J. A. J. Geenevasen, A. C. T. van Duin, L. A. van Niftrik and M. S. M. Jetten «Linearly concatenated cyclobutane lipids form a dense bacterial membrane». Nature, 419, 6908, 2002, pàg. 708–712. DOI: 10.1038/nature01128. PMID: 12384695.
* ↑ Vincent Mascitti and E. J. Corey «Enantioselective Synthesis of Pentacycloanammoxic Acid». J. Am. Chem. Soc., 128, 10, 2006, pàg. 3118–9. DOI: 10.1021/ja058370g. PMID: 16522072.
* ↑ R. B. Setlow «Cyclobutane-Type Pyrimidine Dimers in Polynucleotides». Science, 153, 3734, 1966, pàg. 379–386. DOI: 10.1126/science.153.3734.379. PMID: 5328566.
* ↑ Expert reviews in molecular medicine. «Structure of the major UV-induced photoproducts in DNA.». Cambridge University Press, 02-12-2002. Arxivat de l'original el 21 de març 2005. [Consulta: 31 març 2012].
* ↑ Christopher Mathews and K.E. Van Holde. Biochemistry. 2nd. Benjamin Cummings Publication, 1990, p. 1168. ISBN 978-0805350159.

## Enllaços externs

* Datasheet Link
# Coll de les Obagues (Godall)

El Coll de les Obagues és una muntanya de 246 metres que es troba a la Serra de Godall, dins del terme municipal de Godall, a la comarca del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Coll de les Obagues (Godall)». Gran Enciclopèdia Catalana. Barcelona: Grup Enciclopèdia Catalana.
# Clyde William Tombaugh

Clyde William Tombaugh (4 de febrer de 1906 – 17 de gener de 1997) va ser un astrònom nord-americà que va descobrir Plutó el 1930.
Tombaugh treballava en l'Observatori Lowell en Flagstaff, Arizona on portava una busca sistemàtica de cossos més enllà de l'òrbita de Neptú. Tombaugh buscava el Planeta X, un hipotètic planeta capaç d'explicar per les seves interaccions gravitatòries amb Neptú alguns detalls de l'òrbita d'aquest últim. L'existència del Planeta X havia estat predita per Percival Lowell i William Pickering.
Plutó va rebre el seu nom del déu romà del món dels morts, capaç de tornar-se invisible. El nom va ser afavorit entre una llista de diversos altres en part per iniciar-se amb les lletres PL, inicials de Percival Lowell.
L'asteroide 1604 Tombaugh descobert el 1931 va ser anomenat en el seu honor. Tombaugh va descobrir 14 asteroides principalment en les seves busques de Plutó i altres planetes. Són els següents:
Asteroides descoberts: 14 :
| (2839) Annette | 5 d'octubre 1929 |
| (2941) Alden | 24 d'octubre 1930 |
| (3310) Patsy | 9 d'octubre 1931 |
| (3583) Burdett | 5 d'octubre 1929 |
| (3754) Kathleen | 16 de març 1931 |
| (3775) Ellenbeth | 6 d'octubre 1931 |
| (3824) Brendalee | 5 d'octubre 1929 |
| (4510) Shawna | 13 de desembre 1930 |
| (4755) Nicky | 6 d'octubre 1931 |
| 5701 (1929) VS | 26 d'octubre 1929 |
| 6618 (1936) SO | 16 de setembre 1936 |
| 7101 (1930) UX | 17 d'octubre 1930 |
| 7150 (1929) TD1 | 11 d'octubre 1929 |
| 8778 (1931) TD3 | 10 d'octubre 1931 |
# (5941) Valencia

(5941) Valencia és un asteroide descobert el 20 d'octubre de 1982 per l'astrònoma ucraïnesa Lyudmila Georgievna Karachkina a l'Observatori Astrofísic de Crimea. La designació provisional que va rebre era 1982 UQ6. A proposta de l'Institut d'Astronomia Teòrica de Sant Petersburg, va rebre el nom en honor de la ciutat de València, com a deferència amb la col·laboració entre aquell Institut i l'Observatori de la Universitat de València.

## Referències

* ↑ Afirmat a: Minor Planet Center Database.
* 1 2 3 4 «JPL Small-Body Database». [Consulta: 11 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=5941.
* 1 2 3 4 5 6 7 8 «JPL Small-Body Database». [Consulta: 2 febrer 2024].
* ↑ N.THOUVENIN, J.E. ARLOT &. «Encyclopedia - Origin of the names - Asteroids». [Consulta: 30 juny 2018].

## Enllaços externs

* Dades actualitzades de la NASA amb l'òrbita de (5941) Valencia. (anglès)
# Mikhàilovski

Mikhàilovski - Михайловский (rus) - és un poble (un khútor) de l'óblast de Bélgorod, a Rússia. El 2016 tenia 47 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Mormia pulcherrima

Mormia pulcherrima és una espècie d'insecte dípter pertanyent a la família dels psicòdids que es troba a Europa: Alemanya (com ara, Saxònia) i Àustria.

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 7 maig 2012].
* ↑ uBio (anglès)
* 1 2 Wagner, 1979. Mormia pulcherrima n. sp. eine neue mitteleuropaische Psychodide (Diptera: Psychodidae). Entomologische Zeitschrift, 89(20): 237-239.
* 1 2 Catalogue of Life (anglès)
* ↑ uBio (anglès)
* ↑ Insekten Sachsen (alemany)
* ↑ Rote Liste gefährdeter Schmetterlingsmücken (Diptera: Psychodidae) Bayerns Arxivat 2011-09-15 a Wayback Machine. (alemany)
* ↑ Global Species Arxivat 2016-03-03 a Wayback Machine. (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)

## Enllaços externs

* BioLib (anglès)
* ION (anglès)
# Otomops

Otomops és un gènere de ratpenats de la família dels molòssids que es troba a Madagascar, Àfrica, Java, Nova Guinea i l'Índia.

## Taxonomia

* Ratpenat cuallarg de Java (O. formosus)
* Otomops harrissoni
* Otomops johnstonei
* Otomops madagascariensis
* Ratpenat cuallarg de Martienssen (O. martiensseni)
* Ratpenat cuallarg d'orelles grosses (O. papuensis)
* Ratpenat cuallarg de Hayman (O. secundus)
* Ratpenat cuallarg de Wroughton (O. wroughtoni)

## Referències

* ↑ Otomops a Mammal Species of the World (MSW) (anglès)
* ↑ Distribució (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Yreka

Yreka és una població dels Estats Units a l'estat de Califòrnia. Segons el cens del 2008 tenia 7.368 habitants.

## Demografia

Segons el cens del 2000, Yreka tenia 7.290 habitants, 3.114 habitatges, i 1.880 famílies. La densitat de població era de 282 habitants/km².
Dels 3.114 habitatges en un 29,4% hi vivien nens de menys de 18 anys, en un 43,8% hi vivien parelles casades, en un 13% dones solteres, i en un 39,6% no eren unitats familiars. En el 34,8% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,5% tenia menys de 18 anys, un 7,8% entre 18 i 24, un 23,5% entre 25 i 44, un 23,8% de 45 a 60 i un 19,4% 65 anys o més.
L'edat mediana era de 41 anys. Per cada 100 dones de 18 o més anys hi havia 88,3 homes.
La renda mediana per habitatge era de 27.398 $ i la renda mediana per família de 37.448 $. Els homes tenien una renda mediana de 31.632 $ mentre que les dones 23.986 $. La renda per capita de la població era de 16.664 $. Entorn del 17,5% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yreka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Yreka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Henchir Tsouriate

Henchir El Menafa és un fortí amb qualificació de jaciment arqueològic de la governació de Médenine, delegació de Ben Guerdane, a uns 17 km al sud de la vila de Ben Guerdane, a uns 80 km al sud-est de Médenine, en una zona amb nombrosos henchir.
# Colle Santa Lucia

Colle Santa Lucia (ladí Col, alemany Verseil) és un municipi italià, dins de la província de Belluno. És un dels municipis de la vall de Fodom (Ladínia). L'any 2007 tenia 406 habitants. Limita amb els municipis d'Alleghe, Cortina d'Ampezzo, Livinallongo del Col di Lana, Rocca Pietore, San Vito di Cadore i Selva di Cadore. Al municipi hi ha la Ceja de Jan seu del' Istitut Cultural Ladin.

## Fraccions

| Fracció | Nom ladí | Població | Altitud | Nota |
| VILLAGRANDE | La Vila | 124 | 1.453 | Seu comunal. |
| Canazei | Cianazei | 21 | 1.600 | |
| Codalonga | Codalóngia | 11 | 1.260 | |
| Pezzei | Pezei | 44 | 1.338 | |
| Pian-Fossal | Pien-Fosal | 104 | 1.400 | |
| Posalz | Posàuz | 45 | 1.580 | |
| Rucavà | Reciavà | 24 | 1.300 | |

## Administració

Llista d'alcaldes :
| Període | Identitat | Partit |
| 2004- | Paolo Frena | Llista cívica |
# 1124

El 1124 (MCXXIV) fou un any de traspàs començat en dimarts del calendari julià.

## Esdeveniments

* Pontificat d'Honori II

## Naixements

* Muhàmmad ibn Mardanix, conegut també com a rei Llop, líder muladí

## Necrològiques

* Calixt II, Papa catòlic
# Mikhàilovka (Stàvropol)

Mikhàilovka - Михайловка (rus) - és un poble (un possiólok) del krai de Stàvropol, a Rússia, que en el cens del 2010 tenia 589 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Pàtrocle (almirall)

Pàtrocle (en grec antic: Πάτροκλος; en llatí: Patroclus) fou un militar al servei de Ptolemeu II Filadelf que va dirigir la flota enviada per Egipte en ajut d'Atenes contra Antígon II Gònates (266 aC).
Com que no va poder desembarcar a cap dels ports àtics, dominats pels macedonis, va establir la seva base a una illa pròxima al cap Súnion, illa que després va portar el seu nom; va demanar al rei d'Esparta de fer un atac de distracció contra Antígon a la zona fronterera, però no va reeixir i Pàtrocle es va retirar. Més tard apareix dirigint la flota ptolemaica a la costa de Cària.

## Referències

* ↑ Smith, William. «Patroclus». A: A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 140.
# Coalició Electoral Valenciana

Coalició Electoral Valenciana (registrat oficialment com Partido Coalición Valenciana) va ser una força política de caràcter centrista i blaver promoguda per Francisco Domingo Ibáñez per a les Eleccions a les Corts Valencianes de 1987, on va obtenir poc més d'11.000 vots.
És considerada com un dels primers exemples de forces amb un missatge nacionalista valencià sorgits com a evolució del blaverisme, deixant enrere el discurs catalanòfob.
Promoguda pel president de l'associació Valencia 2000, Francisco Domingo Ibáñez, la Coalició Electoral Valenciana va nàixer com una coalició política entre partits de centre i de dreta, on en un primer moment Aliança Popular i el Partit Reformista Democràtic anaven a participar. Finalment, però, tant Aliança Popular com Unió Valenciana es presentarien en solitari, obtenint representació a les Corts Valencianes, mentre que la Coalició Electoral Valenciana va rebre un pobre resultat, i acabaria desapareixent.

## Referències

* ↑ Llista del Partido Coalición Valencianaa les eleccions europees de 1987 Arxivat 2014-03-05 a Wayback Machine.
* ↑ Colomer 1988, p. 103
* ↑ notícia a ABC del 25 d'abril de 1985 (castellà)

## Bibliografia

* Colomer, Agustí. Document 88. València: Edicions 3i4, 1988. ISBN 84-7502-227-8.
# Ádám Szalai

Ádám Szalai (nascut el 9 de desembre 1987) és un jugador professional de futbol hongarès que juga al 1899 Hoffenheim a Alemanya.
El 31 de maig de 2016 es va anunciar que el seleccionador Bernd Storck l'havia inclòs en l'equip definitiu d'Hongria per disputar l'Eurocopa 2016.

## Referències

* ↑ «Bernd Storck szövetségi kapitány kijelölte a magyar válogatott 23 fős Eb-keretét.» (en hongarès). Magyar Labdarugó Szövetség. [Consulta: 31 maig 2016].
* ↑ «Gera, Dzsudzsak and Kiraly lead Hungary at Euro 2016». Daily Mail, 31-05-2016. [Consulta: 31 maig 2016].
# Henchir En Nebch

Henchir En Nebch és un fortí amb qualificació de jaciment arqueològic de la governació de Médenine, delegació de Ben Guerdane, prop de les viles de Chahbania i de Nefatia, a uns 35 km al sud-est de Médenine, en una zona amb nombrosos henchir.
# Charax (cràter)

Charax és un cràter sobre la superfície de (951) Gaspra, situat amb el sistema de coordenades planetocèntriques a 8.6 ° de latitud nord i 0 ° de longitud est. Fa un diàmetre de 0.9 km. El nom va ser fet oficial per la UAI l'any 2003 i fa referència a Charax, fortalesa romana a Gaspra (Ucraïna). Aquest cràter s'utilitza per definir el primer meridià de (951) Gaspra.

## Referències

* ↑ "Charax (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Courbon, P.; Chabert, C.; Bosted, P.; Lindsley, K. Cave Books, Saint Louis. Atlas of the Great Caves of the World, 1989.
# 1129

El 1129 (MCXXIX) fou un any comú començat en dimarts del calendari julià.

## Esdeveniments

* Concili de Troyes, que aprova l'orde dels templers o templaris

## Necrològiques

* Roger de Cannes (1060 - 30 de desembre de 1129): Bisbe de Cannes i sant de l'Església Catòlica.
# Porto Venere

* Per a altres significats, vegeu «Porto Venere (desambiguació)».
Portovenere o Porto Venere (Portuvénere en lígur) és un municipi italià de 3.990 habitants de la província de La Spezia. Es troba a la costa de Ligúria, sobre el mar de Ligúria al final del golf de La Spezia i on comença el golf de Gènova. Portovenere, les Cinque Terre, amb les illes de Palmaria, Tino i Tinetto, estan inclosos en la llista del Patrimoni de la Humanitat de la UNESCO des del 1997.

## Història

L'antic Portus Veneris es creu que data d'almenys mitjan segle i aC. Es diu que el nom es refereix a un temple dedicat a la dea Venus, que estava situat sobre el promontori on es troba actualment l'església de Sant Pere Apòstol. El nom també s'ha relacionat amb l'ermità Sant Venerio. En els temps romans la ciutat era, essencialment, una comunitat de pescadors.
Portovenere es troba en un dels extrems del golf de La Spezia. Després de la caiguda de l'Imperi Romà d'Occident, Portovenere es va convertir en base de la flota romana d'Orient al nord de la mar Tirrena, però va ser destruïda pels llombards al 643. Més tard, va ser un objectiu freqüent de les ràtzies sarraïnes. Les primeres indicacions sobre l'existència d'un castell daten de l'any 1113, i el 1161 se'n van erigir les muralles. Portovenere es va convertir en feu d'una família procedent de Vezzano abans de passar a Gènova a principis del segle xii. El 1494, va sofrir els devastadors bombardejos de la flota aragonesa durant la seva guerra amb Gènova; posteriorment, la part vella de la ciutat declinà en importància, donant lloc al desenvolupament de l'anomenat Borgo Nuovo ('districte nou'), que havia existit des del 1139 i que es va centrar en l'església de Sant Pere.

## Llocs d'interès

L'església gòtica de Sant Pere, consagrada el 1198, va ser construïda sobre una església paleocristiana preexistent, del segle v, amb planta rectangular i absis semicircular. La part nova, del segle xiii, està marcada externament per franges blanques i negres.
L'església romànica de Sant Llorenç, erigida el 1098 pels genovesos, ocupa probablement el lloc d'un temple antic dedicat a Júpiter. L'església va resultar danyada per un foc el 1340 i per l'atac aragonès el 1494, i es restaurà després, el 1582.
La Grotta dell'Arpaia (avui esfondrada) és coneguda com el Grotto de Byron, des de la qual el poeta anglès Byron va travessar el golf de La Spezia a Sant Terenzo per visitar Shelley a Lerici, el 1822.
El nucli medieval de Le Grazie està situat al voltant de l'església de Nostra Senyora de les Gràcies, del segle XIV; prop queda un convent medieval, que en el passat va pertànyer als olivetans, i les restes d'una vil·la romana del segle i aC de Varignano. Troballes de recents excavacions de la vila es conserven a l'Antiquarium della Vila Romana del Varignano a Portovenere.
A Fezzano, mereixen destacar-se els carrerons medievals, juntament amb l'església de Sant Joan Baptista (1740) i la recentment restaurada Vila Cattaneo.

## Referències

* ↑ Centre, UNESCO World Heritage. «Portovenere, Cinque Terre, and the Islands (Palmaria, Tino and Tinetto)» (en anglès). [Consulta: 8 febrer 2021].
# Radio Exterior de España

Radio Exterior de España (REE) és un mitjà de radiodifusió dependent de Radio Nacional de España (RNE) que té encomanada la transmissió en ona curta, satèl·lit i Internet de programes per als espanyols que es troben fora i per als estrangers interessats per Espanya.
Cada hora, explica l'actualitat d'Espanya i de la resta del món en els seus aspectes socials, culturals i polítics, explicada des de Madrid pels Serveis Informatius de Ràdio Nacional d'Espanya (RNE). A més, Radio Exterior de España té una amplíssima oferta de programes en castellà, entre els quals cal destacar l'emissió d'espais destinats a l'aprenentatge de la llengua, al turisme, a la música, a l'esport, a la mar, a la solidaritat, a la ciència o la medicina.
Als oients en altres llengües (anglès, francès, àrab, rus, portuguès i sefardita), Radio Exterior de España els informa cada hora sobre l'actualitat d'Espanya i dels esdeveniments internacionals, oferint una visió general de la vida i la cultura espanyola.

## Programació

* Graella de programació.

## Programes

* Llista de programes.

## Referències

* ↑ http://www.shortwaveschedule.com/index.php?station=103
* ↑ http://swling.com/blog/2014/12/radio-exterior-de-espana-will-return-to-shortwave/
* ↑ Radio Exterior de España suprime su emisión en Onda Corta, REE 2014-10-03
# Colle di Tora

Colle di Tora és un comune (municipi) de la Província de Rieti, a la regió italiana del Laci, situat a uns 50 km al nord-est de Roma i a uns 20 km al sud-est de Rieti. Es troba a la riba del Llac Turano. A 1 de gener de 2019 la seva població era de 359 habitants.
Colle di Tora limita amb els municipis següents: Castel di Tora, Poggio Moiano, Pozzaglia Sabina i Rocca Sinibalda.

## Referències

* ↑ «Resident population on 1st january» (en anglès). ISTAT. [Consulta: 24 gener 2020].
# Hidemasa Morita

Hidemasa Morita (守田 英正, 10 de maig de 1995) és un futbolista japonès.

## Selecció del Japó

Va debutar amb la selecció del Japó el 2018. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2018 | 2 | 0 |
| 2019 | 1 | 0 |
| Total | 3 | 0 |

## Referències

* ↑ National Football Teams
# Charaton

Charaton (segons Olimpiòdor: Χαράτων, literalment "negre" en llengües turqueses) o també conegut com a Aksungur (literalment "falcó blanc") (? - 422 aC) es creu que va ser el segon rei del poble nòmada dels huns durant el període comprès entre el 410 i el 422 aC.
El 412 aC, Charaton va rebre a la seva cort a l'ambaixador de l'Imperi Romà d'Occident Olimpiòdor de Tebes, enviat per Flavi Honori. Olimpiòdor va viatjar al regne dels huns per mar però no se sap si el mar en qüestió va ser el mar Negre o el mar Adriàtic. El primer cas situaria els huns a l'estepa Pontica mentre que la segona els situaria a la plana de Pannònia.
| Precedit per: Uldin | Rei dels huns 410-422 | Succeït per: Octar |

## Referències

* ↑ Maenchen_Helfen, Otto. The world of the Huns: studies in their history and culture. University of California Press, 1973, p. 74.